Document ID: /roh_data/filtered/fineweb-2-filterrobots_roh.jsonl.gz/50971

Sch'in delinquent sentenzià vegn relaschà da la praschun han unfrendas u lur confamigliars il dretg sin infurmaziun. Quai ha confermà il Tribunal federal.
La dretgira ha stuì decider davart la dumonda d'ina dunna ch'era vegnida sentenziada sco conculpabla en in cas da mazzament.
La mamma da l'unfrenda aveva dumandà las autoritads d'infurmar ella davart la relaschada da la conculpabla. Quai cun l'argument ch'ella veglia evitar ina confruntaziun casuala. La dunna sentenziada è sa dustada encunter dar questa infurmaziun. La dretgira ha ussa decis ch'ils confamigliars hajan il dretg sin quella.
RR novitads 16:00